Feb 23,2016
టాటా కొత్తకారు పేరు 'టైయాగో'
న్యూఢిల్లీ: టాటా మోటార్స్‌ కొత్తగా మార్కెట్లోకి తేనున్న బుల్లి హ్యాచ్‌బ్యాక్‌ కారు పేరును కంపెనీ 'టైయాగో'గా మార్చింది. అంతకు ముందు ఈ కారుకు సంస్థ 'జైకా'గా నామకరణం చేసి మార్కెట్లోకి తేవాలని నిర్ణయించింది. ఇటీవల ప్రపంచాన్ని వణికిస్తున్న 'జికా' వైరెస్‌ మాదిరిగానే ఈ కారు పేరు కూడా పలుకుతున్న నేపథ్యంలో... కొత్తకారు పేరు మార్చాలని కంపెనీ నిర్ణయించిన సంగతి తెలిసిందే. టాటా మోటార్స్‌ సంస్థ సోషల్‌ మీడియా ద్వారా కొత్త కారుకు పేరు సూచించాల్సిందిగా పోటీ నిర్వహించింది. దాదాపు 37 వేల సూచనలు అందాయి. ఇందులో 'అడోర్‌', 'సివియెట్‌', 'టైయాగో' పేర్లను ఎంపిక షార్ట్‌లిస్ట్‌ చేశారు. ఇందులో ఎక్కువ మంది నెట్‌జెన్‌లు 'టైయాగో'కు ఓటు వేయడంతో కంపెనీ కొత్త కారుకు అదే పేరును ఖరారు చేసింది. ఈ కొత్త కారును ఎప్పుడు మార్కెట్లోకి విడుదల చేసేది కంపెనీ వెల్లడించలేదు.
మీ స్నేహితులకు రికమెండ్ చెయ్యండి